**AZƏRBAYCAN RESPUBLİKASININ**

**NAZİRLƏR KABİNETİ**

**Q Ə R A R**

**№ 328**

**Bakı şəhəri,                                                            29 iyul 2019-cu il.**

**“Azərsu” Açıq Səhmdar Cəmiyyətinin strukturu ilə bağlı bəzi məsələlər barədə**

Azərbaycan Respublikası Konstitusiyasının 119-cu maddəsinin səkkizinci abzasını rəhbər tutaraq, “Azərsu” Açıq Səhmdar Cəmiyyətinin Azərbaycan Respublikasının Əmlak Məsələləri Dövlət Komitəsi ilə razılaşdırılmış təklifinə əsasən Azərbaycan Respublikasının Nazirlər Kabineti

**QƏRARA ALIR:**

1. Azərbaycan Respublikası Nazirlər Kabinetinin 2005-ci il 22 mart tarixli 50 nömrəli Qərarı (Azərbaycan Respublikasının Qanunvericilik Toplusu, 2005, № 3, maddə 257; 2006, № 1, maddə 59; 2007, № 9, maddə 922; 2009, № 10, maddə 846; 2010, № 11, maddə 1039; 2011, № 5, maddə 442; 2013, № 6, maddə 760; 2015, № 9, maddə 1074, № 12, maddə 1595; 2016, № 3, maddə 61 2, № 6, maddə 1225, № 10, maddə 1728; 2017, № 9, maddə 1746, № 12 (II kitab), maddə 2541; 2018, № 7 (II kitab), maddə 1664, № 9, maddə 1941; 2019, № 3, maddə 561, № 4, maddələr 752, 755) ilə təsdiq edilmiş “Azərsu” Açıq Səhmdar Cəmiyyətinin strukturu yeni redaksiyada təsdiq edilsin**(əlavə olunur).**

2. “Azərsu” ASC-nin tabeliyində, “Azərsu” ASC-nin “Birləşmiş Sukanal” Məhdud Məsuliyyətli Cəmiyyətinin Xaçmaz, Quba, Qusar, Şabran, Siyəzən və Xızı sukanal idarələrinin bazasında 1 №-li, Şamaxı, Ağsu, Ucar, Zərdab, Kürdəmir və Qobustan sukanal idarələrinin bazasında 2 №-li, Cəlilabad, Masallı, Yardımlı, Lerik, Lənkəran və Astara sukanal idarələrinin bazasında 3 №-li, İmişli, Saatlı, Sabirabad, 2 Biləsuvar, Neftçala, Hacıqabul, Salyan və Cəbrayıl sukanal idarələrinin bazasında 4 №-li, Bərdə, Ağdam, Tərtər, Ağcabədi, Laçın, Beyləqan, Füzuli və Xocavənd sukanal idarələrinin bazasında 5 №-li, Balakən, Zaqatala, Qax, Oğuz, Qəbələ və İsmayıllı sukanal idarələrinin bazasında 6 №-li, Yevlax, Göygöl, Samux, Naftalan, Goranboy, Kəlbəcər, Xocalı və Daşkəsən sukanal idarələrinin bazasında 7 №-li və Şəmkir, Gədəbəy, Tovuz, Ağstafa və Qazax sukanal idarələrinin bazasında 8 №-li regional sukanal idarələri yaradılsın.

3. “Azərsu” ASC-nin İstehsalat-Texniki Komplektləşdirmə İdarəsinin adı dəyişdirilərək “Anbar Təsərrüfatı İdarəsi” adlandırılsın.

4. “Azərsu” ASC-nin “Birləşmiş Sukanal” MMC onun tərkibində hüquqi şəxslər kimi fəaliyyət göstərən “Göyçay Sukanal” TSC və “Ağdaş Sukanal” TSC-nin ona qoşulmaları şəklində yenidən təşkil edilsin.

5. “Azərsu” ASC-nin “Birləşmiş Sukanal” MMC hüquq varisliyi qaydasında ona qoşulan “Göyçay Sukanal” TSC-nin və “Ağdaş Sukanal” TSC-nin bütün hüquq və öhdəliklərini öz üzərinə götürsün.

6. “Göyçay Sukanal” TSC-nin və “Ağdaş Sukanal” TSC-nin “Birləşmiş Sukanal” MMC-yə qoşulmaları ilə bağlı təhvil aktlarının təsdiq edilməsi səlahiyyəti “Azərsu” ASC-nin sədrinə verilsin.

7. “Birləşmiş Sukanal” MMC-nin nizamnamə kapitalı “Göyçay Sukanal” TSC-nin və “Ağdaş Sukanal” TSC-nin nizamnamə kapitalları miqdarında artırılsın.

8. “Azərsu” Açıq Səhmdar Cəmiyyətinin Nizamnaməsinin və strukturunun təsdiq edilməsi haqqında” Azərbaycan Respublikası Nazirlər Kabinetinin 2005-ci il 22 mart tarixli 50 nömrəli qərarında dəyişikliklər edilməsi barədə” Azərbaycan Respublikası Nazirlər Kabinetinin 2011-ci il 4 may tarixli 68 nömrəli Qərarının (Azərbaycan Respublikasının Qanunvericilik Toplusu, 2011, № 5, maddə 442; 2013, № 12, maddə 1642) 2-ci hissəsi ləğv edilsin.

9. Azərbaycan Respublikasının Vergilər Nazirliyi, Azərbaycan Respublikasının Əmlak Məsələləri Dövlət Komitəsi və “Azərsu” ASC bu Qərardan irəli gələn məsələləri həll etsinlər.

**Azərbaycan Respublikasının**

**Baş Naziri Novruz Məmmədov**

Azərbaycan Respublikası Nazirlər Kabinetinin 2019-cu il 29 iyul tarixli 328 nömrəli Qərarı ilə təsdiq edilmişdir.

**“Azərsu” Açıq Səhmdar Cəmiyyətinin**

**STRUKTURU**

1. “Azərsu” Açıq Səhmdar Cəmiyyətinin Aparatı.

2. “Azərsu” Açıq Səhmdar Cəmiyyətinin tabeliyində olan hüquqi şəxs olmayan təşkilatlar:

2.1. “Bakı Sukanal” İdarəsi;

2.2. Nizami rayon Sukanal İdarəsi;

2.3. Xətai rayon Sukanal İdarəsi;

2.4. Binəqədi rayon Sukanal İdarəsi;

2.5. Yasamal rayon Sukanal İdarəsi;

2.6. Nərimanov rayon Sukanal İdarəsi;

2.7. Nəsimi rayon Sukanal İdarəsi;

2.8. Sabunçu rayon Sukanal İdarəsi;

2.9. Səbail rayon Sukanal İdarəsi;

2.10. Suraxanı rayon Sukanal İdarəsi;

2.11. Qaradağ rayon Sukanal İdarəsi;

2.12. Xəzər rayon Sukanal İdarəsi;

2.13. Pirallahı rayon Sukanal İdarəsi;

2.14. “Bağlar Sukanal” İdarəsi;

2.15. “Sumqayıt Sukanal” İdarəsi;

2.16. “Abşeron Sukanal” İdarəsi;

2.17. 1 №-li Regional Sukanal İdarəsi;

2.18. 2 №-li Regional Sukanal İdarəsi;

2.19. 3 №-li Regional Sukanal İdarəsi;

2.20. 4 №-li Regional Sukanal İdarəsi;

2.21. 5 №-li Regional Sukanal İdarəsi;

2.22. 6 №-li Regional Sukanal İdarəsi;

2.23. 7 №-li Regional Sukanal İdarəsi;

2.24. 8 №-li Regional Sukanal İdarəsi;

2.25. Nəzarət Ölçü Cihazları İdarəsi;

2.26. Kür Su Təchizatı İdarəsi;

2.27. Ceyranbatan Su Təchizatı İdarəsi;

2.28. Nəqliyyat və Xüsusi Texnika İdarəsi;

2.29. Anbar Təsərrüfatı İdarəsi;

2.30. Mərkəzi Laboratoriya;

3. “Azərsu” Açıq Səhmdar Cəmiyyətinin tabeliyində olan hüquqi şəxslər (müəssisələr);

3.1. “Sutikinti” Müəssisəsi;

3.2. “Sukanal” Elmi-Tədqiqat və Layihə İnstitutu;

3.3. “Birləşmiş Sukanal” Məhdud Məsuliyyətli Cəmiyyət.